
VILNIAUS UNIVERSITETO LIGONINĖ SANTAROS KLINIKOS

SPECIALIOSIOS PIRKIMO SĄLYGOS 
[bookmark: _Hlk161835427]„Rinkiniai Bariatrinei chirurgijai (13037)“

[bookmark: _Hlk138428594]1. VšĮ Vilniaus universiteto ligoninė Santaros klinikos (toliau – PO), vykdydama viešąjį pirkimą  „Rinkiniai Bariatrinei chirurgijai (13037)“ (toliau – pirkimas), numato įsigyti rinkinius bariatrinei chirurgijai. 
2. PO vykdo tarptautinį pirkimą atviro konkurso būdu.  
3. Išankstinis skelbimas apie pirkimą nebuvo paskelbtas.
4. Tiesioginį ryšį su tiekėjais įgaliotas palaikyti perkančiosios organizacijos atstovas: Indrė Rulevičiūtė, vyriausioji viešųjų pirkimų specialistė, tel. +370 697 71819, el. p. indre.ruleviciute@santa.lt, Santariškių g. 4, LT-08406 Vilnius.
5. Pirkimo objektas – rinkiniai bariatrinei chirurgijai (toliau – prekės).     
6. Pirkimas skaidomas į 3 (tris) pirkimo objekto dalis.  
[bookmark: _Hlk138758059]7. Reikalavimai pirkimo objektui ir pirkimo objekto kiekis nurodyti SPS 1 priede „Techninė specifikacija ir pasiūlymų vertinimas“ ir SPS 2 priede „Prekių pirkimo-pardavimo sutarties projektas“. 
8. Tiekėjo įsipareigojimų įvykdymo vieta: Santariškių g. 2, Vilnius. 
9. EBVPD pildomas pagal SPS 3 priede pateiktą failą/šabloną. 
10. Tiekėjo pašalinimo pagrindai ir jų nebuvimą patvirtinantys dokumentai nurodyti BPS 3.10. p.
11. Tiekėjas, dalyvaujantis pirkime, turi atitikti kvalifikacinius reikalavimus ir, jeigu taikytina, laikytis kokybės vadybos sistemos ir (arba) aplinkos apsaugos vadybos sistemos standartų: 
1 lentelė 
	Eil.
Nr.
	Reikalavimai
	Reikalavimus įrodantys dokumentai
	Subjektas, kuris turi atitikti reikalavimą, kiti nurodymai ir paaiškinimai

	
Techninis ir profesinis pajėgumas 
(pastaba: taikoma pirkimo 1 ir 3 pirkimo objekto dalims)


	11.1.
	Tiekėjas pirkimo sutarties vykdymui turi turėti (paskirti) ne mažiau kaip 1 (vieną) specialistą, išklausiusį gamintojo mokymus ir turintį tai įrodančius dokumentus, suteikiančius teisę suteikti konsultacijas valstybine (lietuvių) kalba medicinos personalui dėl perkamų priemonių naudojimo visą sutarties vykdymo laikotarpį.

 

[bookmark: part_b72a8d8ff1164842aa331e6bd8b4660b]
	Pateikiama su pasiūlymu: EBVPD ir
[bookmark: _Hlk204073351] Tiekėjo patvirtintas specialistų (-o), kurie (-is) bus atsakingi (-as) už pirkimo sutarties vykdymą, sąrašas (laisva forma), kuriame nurodomi specialisto vardas, pavardė, darbovietė, įdarbinimo tiekėjo įmonėje data, jo pareigos, vykdant pirkimo sutartį, kvalifikaciją patvirtinančio dokumento Nr.
Dokumentai, kuriuos turės pateikti galimas laimėtojas:
1. Dokumentai, įrodantys, jog siūlomas (-i) specialistas (-i) dirba tiekėjo įmonėje arba siūlomo specialisto pasirašyta deklaracija, kurioje jis įsipareigoja vykdyti pirkimo sutartį (tais atvejais, kai specialistas pasiūlymo pateikimo metu nėra Tiekėjo darbuotojas).
2. Gamintojo išduotas dokumentas, įrodantis mokymų išklausymą ir suteikiantis teisę teikti konsultacijas medicinos personalui visą sutarties galiojimo laikotarpį. 
3. Dokumentas, įrodantis, jog specialistas konsultacijas teiks valstybine (lietuvių) kalba.
Pateikiamas dokumentai elektroninėje formoje
	Tiekėjo specialistas (-ai). 
Jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti. 
Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų.

Jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jų specialistus), subtiekėjų specialistai privalo atitikti nustatytus reikalavimus, jeigu subtiekėjai (jų specialistai) patys vykdys tą pirkimo sutarties dalį, kuriai reikia nustatytos kvalifikacijos.



    Pastabos:
a)	Jeigu tiekėjo kvalifikacija nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.
b)	Ūkio subjektas, kurio pajėgumais remiamasi – tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas remiasi, kad atitiktų kvalifikacijos reikalavimus.
c)	Kvazisubtiekėjas – specialistas, kurio kvalifikacija tiekėjas remiasi, ir kuris paraiškos ar pasiūlymo teikimo metu dar nėra tiekėjo, ūkio subjekto, kurio pajėgumais tiekėjas remiasi, darbuotojas, tačiau jį ketinama įdarbinti, jei pasiūlymas bus pripažintas laimėjusiu.
d)	Subtiekėjas, kurio pajėgumais tiekėjas nesiremia  – tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas nesiremia, kad atitiktų kvalifikacijos reikalavimus.
e)	Tiekėjų grupė turi atitikti nustatytus kvalifikacijos reikalavimus kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus.
f)	Tiekėjas, kad atitiktų kvalifikacijos reikalavimus, gali remtis tik tokiais kitų ūkio subjektų pajėgumais, kuriais jis realiai galės disponuoti pirkimo sutarties vykdymo metu. Tiekėjas turi pareigą pasiūlyme įrodyti, kad per visą pirkimo sutarties vykdymo laikotarpį ūkio subjekto, kurio pajėgumais buvo pasiremta, ištekliai tiekėjui bus prieinami. Tikrindama PO, ar tiekėjui bus prieinami kitų ūkio subjektų, kurių pajėgumais jis remiasi, kad atitiktų kvalifikacijos reikalavimus, turimi ištekliai, PO iš tiekėjo priima bet kokias tai patvirtinančias priemones.
g)	Tiekėjas privalo pasiūlyme (SPS priedas Nr. 4) pateikti informaciją, kokias pirkimo sutarties dalis vykdys ūkio subjektai, kurių pajėgumais tiekėjas remiasi, ir (ar) subtiekėjai, jeigu jie yra žinomi.
h)	Pirkimo dokumentuose nurodytą reikalaujamą kvalifikaciją tiekėjas ir jo personalas privalo būti įgiję iki pasiūlymų pateikimo termino pabaigos. Iš tiekėjų, registruotų Europos Sąjungos valstybėje narėje, Europos ekonominės erdvės valstybėje narėje, Šveicarijos Konfederacijoje arba trečiojoje šalyje, priimami tiekėjo kilmės šalies kompetentingų institucijų išduoti dokumentai, tačiau toks užsienio šalies tiekėjas turi pareigą per protingą laiką kreiptis į atitinkamą Lietuvos Respublikos instituciją dėl teisės pripažinimo dokumento išdavimo. Užsienio tiekėjo turimos kvalifikacijos patvirtinimo dokumentai Lietuvoje gali būti išduoti ir po galutinės pasiūlymų pateikimo datos, šie dokumentai turės būti pateikti iki darbų vykdymo pradžios.
12. Kitų atrankos reikalavimų tiekėjams nenustatoma.
13. Pasiūlymo galiojimo užtikrinimas nereikalaujamas.
14. Pirkime reikalaujama pateikti pirkimo objekto pavyzdžius (po 1 vnt.), kuriuos tiekėjas privalo neatlygintinai pristatyti iki pasiūlymų pateikimo termino pabaigos (siūlomų prekių pavyzdžius (kartu su lydraščiu) tiekėjas turi pristatyti adresu: Santariškių g. 7, Vilnius, Vilniaus m. sav. 08406). Prekių pavyzdžių pristatymo konkreti data ir laikas turi būti suderinamas su SPS 4 p. nurodytu perkančiosios organizacijos atstovu ne vėliau, kaip likus 3 (trims) darbo dienoms iki prekių pavyzdžių pristatymo. Tiekėjui iki pasiūlymų pateikimo termino pabaigos nepateikus siūlomų prekių pavyzdžių, tiekėjo pasiūlymas bus atmetamas, kaip neatitinkantis pirkimo dokumentų reikalavimų.
15. PO atsako į CVPIS prašymą dėl pirkimo dokumentų, jei prašymas yra pateiktas likus 9 (devynioms) kalendorinėms dienoms iki pasiūlymų pateikimo termino pabaigos. 
16. Tiekėjo CVPIS prašymu papildomi pirkimo dokumentai (paaiškinimai ar pataisymai) pateikiami ne vėliau kaip likus 6 (šešioms) kalendorinėms dienoms iki pasiūlymų pateikimo termino pabaigos, jei jų paprašyta laiku.
17. PO rengti susitikimų su tiekėjais  neketina.  
18. PO ekonomiškai naudingiausią pasiūlymą (pirkimo 1– 3 pirkimo objekto dalyse) išrenka pagal kainos ir kokybės santykį SPS 1 priede „Techninė specifikacija ir pasiūlymų vertinimas“ nustatyta tvarka. Maksimali pirkimui (atskirai pirkimo daliai) skirtų lėšų suma, kurią viršijus pasiūlymas bus atmetamas dėl per didelės, PO nepriimtinos kainos (BPS 13.1.5 p.):
	Pirkimo dalies 
Nr.
	Pirkimo dalies pavadinimas 
	Kiekis, mato vnt.
	PVM tarifas proc. 
	 Maksimali pirkimui
 (atskirai pirkimo daliai) 
skirtų lėšų suma, 

	
	
	
	
	Eur be PVM 
	Eur su PVM

	1.
	Vienkartinių instrumentų rinkinys laparoskopinei skrandžio gastrektomijos operacijai (Sleeve)
	300 kompl.
	5
	429 000,00
	450 450,00

	2.
	Vienkartinių instrumentų rinkinys laparoskopinei skrandžio apylankos operacijai (ByPass)
	210 kompl.
	5
	309 330,00
	324 796,50

	3. 
	Linijinis pjoviklis su baterija
	45 vnt. 
	5
	15 075,00
	15 828,75


Pastaba:  Tais atvejais, kai pasiūlymą teikia užsienio tiekėjas, kuriam pagal Lietuvos Respublikos pridėtinės vertės mokesčio  įstatymo 19 str. 5 d. taikomas 0 proc. PVM tarifas, arba pasiūlymą teikia PVM mokėtoju neįsiregistravęs Lietuvos Respublikos apmokestinamasis asmuo (ne PVM mokėtojas), tiekėjas kartu su pasiūlymu pateikia laisvos formos dokumentą, kuriame nurodo priežastis, dėl kurių pasiūlyme taikomas 0 proc. PVM tarifas arba PVM netaikomas.
Atmesdama pasiūlymus dėl per didelės pasiūlymo kainos, perkančioji organizacija vertins galutines pasiūlymų kainas su visais mokesčiais, t. y., įskaitant tiekėjo nurodytą PVM bei dėl sutarties sudarymo su viešojo pirkimo laimėtoju perkančiosios organizacijos įgyjamas mokestines prievoles (ar teises). Pažymėtina, kad užsienio tiekėjų pasiūlymai bus vertinami pridėjus pirkimo sąlygose nurodytą PVM, nes  perkančioji organizacija  privalo apskaičiuoti ir į Lietuvos biudžetą sumokėti pardavimo PVM už jai šalies teritorijoje užsienio asmens suteiktas prekes.
19. Elektroninis aukcionas pirkime nebus rengiamas.
20. Tiekėjo pasiūlymo forma pateikta SPS 4 priede „Pasiūlymo forma“ (ir SPS 1 priede „Techninė specifikacija“). 
21. Tiekėjas teikdamas pasiūlymą turi pateikti užpildytą SPS 1 priedą „Techninė specifikacija“ bei pateikti dokumentus, įrodančius siūlomos prekės atitikimą kokybės ir techniniams reikalavimams (SPS 1 priedo „Techninė specifikacija“ „Bendrieji reikalavimai“).
22. Įsigyti prekių naudojantis Centrinės perkančiosios organizacijos (toliau – CPO LT) elektroniniu katalogu galimybės nėra, nes prekių CPO  LT elektroniniame kataloge nesiūloma.
23. Šiame pirkime taikomi aplinkos apsaugos kriterijai (žaliųjų pirkimų reikalavimai). Aplinkos apsaugos kriterijai nustatyti pagal Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto  Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija), 4.4.4 papunktį (SPS 2 priede „Prekių pirkimo–pardavimo sutarties projektas“, kaip pirkimo sutarties vykdymo sąlygos). 
24. Dėl šio pirkimo CVP IS priemonėmis buvo vykdyta rinkos konsultacijos („Rinkiniai bariatrinei chirurgijai“, CVP IS ID Nr. 8415369, paskelbimo data 2026-06-17). Rinkos konsultacijos dalyvis laikomas padėjusiu pasirengti pirkimui ir apie tai teikdamas pasiūlymą privalo nurodyti Europos bendrajame viešųjų pirkimų dokumente (EBVPD) (III dalies „Pašalinimo pagrindai” C13 skiltis).

SPS priedai:
1. SPS 1 priedas „Techninė specifikacija ir pasiūlymų vertinimas“.
[bookmark: _Hlk132274873]2. SPS 2 priedas „Prekių pirkimo-pardavimo sutarties projektas“.
3. SPS 3 priedas „Europos bendrasis viešųjų pirkimų dokumentas (EBVPD) failas/šablonas“.
4. SPS 4 priedas „Pasiūlymo forma“. 

